Зорица Божовић
Зорка Зорица Божовић (Београд, 13. август 1925 — Београд, 17. октобар 1941) била је учесница Народноослободилачке борбе.

Биографија 
Зорка Божовић, од оца Гојка и мајке Кристе, живела је у Београду, у Задарској улици број 8. Била је ученица Друге женске гимназије и Музичке школе „Станковић“, члан СКОЈ-а од 1940. Кад је почео рат, учествовала је у диверзантским акцијама. Са другарицом из петог разреда, Надом Анастасијевић, је покушала 26. јула 1941. да запали немачки камион паркиран у Симиној улици. Ухапшена, после саслушавања пребачена 3. септембра 1941. године у логору на Бањици, где је убрзо стрељана 17.октобра 1941. године.

Улица Зорице Божовић налази се у Јајинцима, на општини Вождовац у Београду. Спаја Булевар ослобођења и протеже се до Стојана Љубића 13, поред Булевара ослобођења. Ово је слепа улица.

Литература 
 УЛИЦЕ и тргови Београда. 1 : А-М / [аутори текстова Никола Л. Стојановић ... и др.]. - Београд : Библиотека града Београда, 2004 (Београд : Чигоја штампа). - 533 стр. : илустр. ; 27 цм
 Логор Бањица : логораши : књиге заточеника концентрационог логора Београд-Бањица : (1941-1944). Том 1 / [приређивачи Евица Мицковић, Милена Радојчић]. - Београд : Историјски архив, 2009 (Београд : Алта нова). - 707 стр. : илустр. ; 34 цм

Рођени 1925.
Умрли 1941.
Београђани
Комунисти Србије
Београд у Народноослободилачкој борби
Омладина у Народноослободилачкој борби
Жене у Народноослободилачкој борби